C 280/6
SK
Úradný vestník Európskej únie
21.7.2022
ktoré sa už vzťahujú opatrenia pomoci podľa dočasného rámca pre COVID-19, sa toto oznámenie nevzťahuje.
Potreby likvidity by sa mali stanoviť na základe vlastného vyhlásenia príjemcu (***); _____________ (*) Príslušné odôvodnenie by sa mohlo týkať príjemcov pôsobiacich v odvetviach, ktoré sú obzvlášť postihnuté priamymi alebo nepriamymi dôsledkami ruskej agresie, a to aj reštriktívnymi hospodárskymi opatreniami, ktoré prijala Únia a jej medzinárodní partneri, ako aj protiopatreniami, ktoré prijalo Rusko.
Medzi tieto dôsledky môžu patriť aj narušenia dodávateľských reťazcov alebo neuhradené platby z Ruska alebo Ukrajiny, zvýšená volatilita cien na trhoch s energiou a súvisiace potreby kolaterálu, zvýšené riziká kybernetických útokov alebo rastúce ceny konkrétnych vstupov alebo surovín v dôsledku aktuálnej krízy.
(**) V zmysle vymedzenia v prílohe I k všeobecnému nariadeniu o skupinových výnimkách.
(***) Plán potrieb likvidity môže zahŕňať prevádzkový kapitál, ako aj investičné náklady.“
29.
Bod 51 sa nahrádza takto: „51.
Okrem existujúcich možností dostupných v súlade s článkom 107 ods.
3 písm.
c) ZFEÚ a možností stanovených v tomto oznámení by mimoriadne prudké zvýšenie cien zemného plynu a elektriny, ktoré podniky v krátkodobom horizonte nemusia byť schopné prekonať alebo sa mu prispôsobiť, mohla stlmiť dočasná podpora.
To by mohlo zmierniť následky pre podniky a pomôcť im zvládať prudké zvýšenia nákladov v dôsledku súčasnej krízy.
V kontexte ďalšieho zníženia dodávok plynu je na druhej strane dôležité zachovať aj stimuly na znižovanie dopytu a postupne pripraviť podniky na prechod na znižovanie spotreby plynu.
Dodatočná podpora môže byť v súčasnosti stále opodstatnená na zachovanie činnosti energeticky náročných podnikov.“
30.
Bod 52 sa nahrádza takto: „52.
Komisia bude takúto štátnu pomoc považovať za zlučiteľnú s vnútorným trhom na základe článku 107 ods.
3 písm.
b) ZFEÚ, ak sú splnené tieto podmienky: a) pomoc sa poskytne najneskôr 31. decembra 2022; (*) b) pomoc sa smie poskytnúť vo forme priamych grantov, daňových (**) a platobných zvýhodnení alebo v iných formách, ako sú vratné preddavky, záruky (***), úvery (****) a vlastné imanie, a to za predpokladu, že celková nominálna hodnota takýchto opatrení nepresahuje uplatniteľnú intenzitu pomoci a stropy pomoci.
Všetky uvedené čísla musia byť vyjadrené ako hrubá suma, čiže pred odrátaním dane alebo iných nákladov; c) pomoc poskytnutú vo forme vratných preddavkov, záruk, úverov alebo iných návratných nástrojov možno konvertovať na iné formy pomoci, ako napríklad granty, za predpokladu, že konverzia sa uskutoční najneskôr do 30. júna 2023; d) pomoc sa poskytuje na základe schémy s odhadovaným rozpočtom.
Členské štáty môžu obmedziť pomoc na činnosti podporujúce konkrétne hospodárske odvetvia, ktoré sú mimoriadne dôležité pre hospodárstvo alebo bezpečnosť a odolnosť vnútorného trhu.
Takéto obmedzenia však musia byť koncipované všeobecne a nesmú viesť k umelému obmedzovaniu potenciálnych príjemcov; e) na účely tohto oddielu sa oprávnené náklady vypočítajú na základe zvýšených nákladov na zemný plyn a elektrinu v súvislosti s ruskou agresiou proti Ukrajine.
Maximálne oprávnené náklady sú súčinom jednotiek zemného plynu a elektriny, ktoré si príjemca (*****) zaobstaral od externých dodávateľov ako konečný spotrebiteľ (******) v období od 1. februára 2022 najneskôr do 31. decembra 2022 (ďalej len ‚oprávnené obdobie‘), a zvýšenia ceny, ktorú príjemca platí za spotrebovanú jednotku (vyjadrenú napríklad v EUR/MWh), ktoré sa vypočíta ako rozdiel medzi jednotkovou cenou, ktorú príjemca platil v danom mesiaci oprávneného obdobia, a dvojnásobkom (200 %) jednotkovej ceny, ktorú príjemca platil v priemere v referenčnom období od 1. januára 2021 do 31. decembra 2021 (*******).
Od 1. septembra 2022 nesmie množstvo zemného plynu a elektriny použité na výpočet oprávnených nákladov presiahnuť 70 % spotreby príjemcu za rovnaké obdobie v roku 2021;